Uma izikhathi zinzima ...

Awuwedwa

Kuba nezikhathi lapho kuba sengathi izinto azihambi kahle empilweni yakho. Lokho kungabangelwa noma ngabe yini kusukela ekushoneni komuntu omthandayo, kube ukwehlakazeka komshado, ukuphela kobungani obunabo kuye ekuphelelweni umsebenzi. Lokhu kulahlekelwa noma ukuphoxeka okufana nalokhu kungakushiya uphatheke kabi, ulusizi futhi unenhliziyo ebuhlungu.

UNkulunkulu uyakuthanda futhi uyakunakekela

Uyaphilisa abenhliziyo echobozekileyo;

izilonda zabo uyazibopha.

AmaHubo 147:3

Iyakwalusa umhlambi wayo njengomalusi,

ibuthe amawundlu ngemikhono yayo,

iwagone esifubeni sayo,

ihole kahle izindlezane.

U-Isaya 40:11

“Azesule izinyembezi zonke emehlweni abo; ukufa akusayikuba khona; nokudabuka, nokukhala, nobuhlungu akusayikuba khona; ngokuba okokuqala kudlulile.”

Wayesethi ohlezi esihlalweni sobukhosi: “Bheka, ngenza konke kube kusha.”

IsAmbulo 21:4-5a

Ukuthula ngezikhathi zesivunguvungu

Ngezikhathi zobunzima sifikelwa ukudangala. Siyakhathazeka bese sifikelwa ukusola uNkulunkulu ngokusiyekelela. UNkulunkulu uyasiqinisekisa ngobukhona bakhe ezimpilweni zethu futhi uyazithulisa nezivunguvungu ezingaphakathi ezibilini zethu.

Ngokuba yena ushilo wathi, “Angisoze ngakuyeka, angisoze ngakushiya,” ukuze sisho ngesibindi, sithi:

“INkosi ingumsizi wami, angiyikwesaba;

umuntu angangenzani na?”

KumaHeberu 13:5b-6

“Lokho ngikukhulume kini ukuba nibe nokuthula kimi. Ezweni niyakuba lusizi, kepha yimani isibindi, mina ngilinqobile izwe.”

NgokukaJohane 16:33

Ukubona ukukhanya

Uma sikhathazekile, siyaye sicabange kakhulu ngalokho okubi okusivelele, sigcine singasayiboni indlela esingasizakala ngayo. Kodwa iBhayibheli liyasikhuthaza ukuthi sibheke futhi sibone ukukhanya nekusasa eliqhakazile, futhi sidlulise lokho okubi okusivelele.

“Uma ulungisa inhliziyo yakho,

welulele izandla zakho kuye;

uma udedisele kude ukona okusesandleni sakho,

ungahlalisi ububi ematendeni akho,

khona uyakuphakamisa ubuso bakho ungenamahloni,

uqine, ungesabi.

Ngokuba uyakukhohlwa ukuhlupheka kwakho,

ukukhumbule kunjengamanzi adlulileyo.

Ukuphila kwakho kuyakusa kunemini;

noma kuhlwa, kuyakuba njengokusa nje.”

UJobe 11:13-17

*Wonke amavesi acashunwe eBhayibhelini lesiZulu lango 1959/1997.

Ishicilelwe yasatshalaliswa yi-Bible Society of South Africa.

www.biblesociety.co.za

Bibles and audio Bibles are available on the BibleSA-app